Diari Oficial de la Generalitat Valenciana


Sumari del DOGV 5248, del 28-04-2006 (2006/4733)

RESOLUCIÓ d'11 d'abril de 2006, de la direcció general d'Ensenyament, de la fase C corresponent a la convocatòria d'ajudes per a l'adquisició de llibres de text, per al curs 2005-2006.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   5248

Data del DOGV
:   28-04-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/4733


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ d'11 d'abril de 2006, de la direcció general d'Ensenyament, de la fase C corresponent a la convocatòria d'ajudes per a l'adquisició de llibres de text, per al curs 2005-2006. [2006/F4733]  
Vista la documentació aportada pels interessats i pel centre docent, de la qual es desprén que reunixen els requisits de l'Orde de convocatòria de 12 de novembre de 2004 (DOGV 4.895, d'1 de desembre) de la convocatòria d'ajudes per a l'adquisició de llibres de text, per a l'alumnat que cursa l'Educació Primària i el Primer Cicle d'ESO, de la Generalitat Valenciana per al curs 2005-2006, per a participar en la fase C, perquè s'ha escolaritzat tardanament en un centre docent sostingut amb fons públics de la Generalitat Valenciana i que es troba en situació socioeconòmica desfavorable, i que han presentat la sol·licitud abans del 31 de març de 2006 com s'establix en l'apartat 7.c) de la citada Orde de 12 de novembre, cal admetre este alumnat.  
Les ajudes de l'alumnat que ha resultat beneficiari amb la present resolució són a càrrec de la línia de subvenció T0067000, denominada «Gratuïtat llibres de text» per a l'exercici 2006.  
Fent ús de les atribucions que m'atorga la disposició final primera de la dita Orde de 12 de novembre, per a dictar esta resolució, per delegació del conseller de Cultura, Educació i Esport, resolc:  
Primer  
Concedir l'ajuda per a l'adquisició de llibres de text de la Generalitat Valenciana a l'alumnat que figura en l'annex I, d'alumnat beneficiari.  
Segon  
Denegar l'ajuda per a l'adquisició de llibres de text de la Generalitat Valenciana a l'alumnat que figura en l'annex II, d'alumnat no beneficiari, amb la indicació del motiu.  
Tercer  
Ordenar l'exposició de l'annex I i II i de la present resolució, el dia 27 d'abril de 2006, als taulers d'anuncis dels centres docents on cursa estudis l'alumnat que n'ha resultat beneficiari.  
Quart  
Ordenar la publicació de la present resolució en el Diari Oficial de la Generalitat Valenciana.  
Quint  
Esta resolució produirà els seus efectes a partir del dia següent al de la seua publicació al Diari Oficial de la Generalitat Valenciana.  
Conformement als articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar potestativament recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller de Cultura, Educació i Esport en el termini d'un mes a comptar des de l'endemà de la publicació.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.  
València, 11 d'abril de 2006.. El director general d'Ensenyament: Josep-Vicent Felip i Monlleó.